**O Z N Á M E N I E**

Mesto Námestovo oznamuje, že sa uvoľnil 1 **mandát člena Komisie pre legislatívu a dražbu, verejný poriadok a ochranu prostredia mesta.** Návrh kandidáta na doplnenie člena vyššie uvedenej komisie je možné podať v termíne **do 15. 1. 2021 (vrátane)**

Návrh kandidáta na člena komisie mestského zastupiteľstva musí obsahovať:

1. kto podáva návrh,
2. meno, priezvisko a titul kandidáta na člena komisie, adresu jeho trvalého bydliska,
3. vzťah k mestu Námestovo, ktorý ho oprávňuje podieľať sa na samospráve mesta (§ 3 ods. 5. zákona č. 369/1990 Zb., o obecnom zriadení,)
4. zdôvodnenie, z akého titulu je považovaný za odborníka v danej oblasti.

Členom komisie mestského zastupiteľstva sa môže stať iba obyvateľ mesta, alebo osoba v zmysle § 3 ods. 5 zákona č. 369/1990 o obecnom zriadení. Členov komisií volia poslanci mestského zastupiteľstva.

Návrh na doplnenie komisie odborníkom, ktorý nie je poslancom mestského zastupiteľstva, môže predložiť poslanec mestského zastupiteľstva alebo ktorýkoľvek obyvateľ mesta, alebo osoba podľa §3 ods.5 zákona č. 369/1990 o obecnom zriadení.

Spôsob doručenia návrhu:

* osobne do podateľne Mestského úradu Námestovo (počas úradných hodín)
* poštou na adresu: Mestský úrad Námestovo, Cyrila a Metoda 329/6, 029 01 Námestovo

 e-mailom na adresu sekretariat@namestovo.sk

**Úlohy komisie**

Komisia pre legislatívu a dražbu, verejný poriadok a ochranu prostredia mesta:

- dbá najmä na dodržiavanie zákonnosti dokumentov a písomností, ktoré schvaľuje mestské zastupiteľstvo vo forme uznesení a nariadení, poskytuje odborné stanoviská pri tvorbe základných právnych dokumentov mesta a ich doplnkov, sleduje ich uplatňovanie a dodržiavanie;

- posudzuje zákonnosť a finančné podmienky dražieb majetku mesta pred ich vykonaním, sleduje dodržiavanie podmienok nakladania s majetkom mesta v zmysle zákona o majetku obcí;

- zaoberá sa monitorovaním a posúdením stavu dodržiavania právnych predpisov o ochrane verejného poriadku v meste, navrhuje opatrenia na zlepšenie bezpečnosti obyvateľov v meste, na ochranu majetku mesta a občanov, na zamedzenie kriminality a iných protispoločenských činností v meste;

- sleduje dodržiavanie opatrení na ochranu životného prostredia v meste; dáva podnety na zlepšenie tejto ochrany, pričom spolupracuje s komisiou výstavby, územného plánovania, dopravy a životného prostredia;

- monitoruje dodržiavanie poriadku, čistoty a hygieny v uliciach, na iných verejných priestranstvách a verejne prístupných miestach;

- sleduje činnosť mestskej polície ( v zmysle zákona č. 564/1991 Zb. o obecnej polícii v z.n.p. a zákona č. 372/1990 Zb. v z.n.p.), ako je riešenie priestupkov spáchaných na území mesta, prevenciu verejného poriadku, čistoty v meste, bezpečnosti a plynulosti cestnej premávky, vykonávanie bezpečnostno-preventívnych akcií, kontrolu rešpektovania a dodržiavania všeobecne záväzných nariadení mesta a rozhodnutí primátora, odchyt túlavých a zbehnutých zvierat, vrátane činnosti v karanténnej stanici, atď.

- sleduje činnosť mestského hasičského zboru, posudzuje dodržiavanie opatrení na prevenciu mimoriadnych udalostí a živelných pohrôm, dáva podnety na jej zlepšenie.

**Milan H u b í k**

 **primátor mesta**